cyanic-selkie/wikianc huggingface dataset:
Viktor Kron
Viktor Kron — İsveç müğənnisi. O, "Storm" mahnısı ilə Estoniyanı İsrailin Tel-Əviv şəhərində keçirilən 2019 Avroviziya Mahnı Müsabiqəsində təmsil etmişdir.
O daha öncə 2015-ci ildə Behranq Miri ilə birlikdə ifa etdiyi "Det rår vi inte för" mahnısı ilə İsveçin Melodifestivalen yarışmasında iştirak etmişdir. Həmin ildə ifaçının "Burning Man" adlı debüt sinqlı təqdim olunmuşdur.
Ermənistan Dövlət Akamedik Opera və Balet Teatrı
300px|thumb|Ermənistan Akamedik opera və balet teatrı Aleksandr Spendiaryan adına Ermənistan Dövlət Akademik opera və balet teatrı 1933-ci ildən İrəvanda fəalliyət göstərir. Teatrın binasını inşa edən memar Aleksandr Tamanyan olubdur. Opera teatrından savayı kompleks Aram Xaçaturyan adına Konsert zalını da özündə yerləşdirir.
Teatrın binasının təntənəli açılışı 1930-cu ildə baş tutsa də, teatr rəsmi olaraq yalnız 1933-cü ildə açılıbdır. Buna baxmayaraq binanın indiki görünüşü bir sıra təmir işləri nəticəsində yalnız 1953-ci ildə formalaşıbdır.
1935-ci ildə burada balet truppası yaradılmışdır və ilk ifa onunan balet Pyotr Çaykovskinin "Qu gölü" baleti olmuşdur. 1938-ci ildən teatr Aleksandr Spendiaryanın adını daşıyır, 1956-cı ildə işə dövlət akamedik teatrı statusunu əldə edibdir.
Teatrın quruluşu Ermənistanda opera və balet sənətinin inkişafına güclü təkan vermişdir. Məhz burada 1939-cu ildə Aram Xaçaturyanın "Sevinc" adlı ilk erməni baleti ifa olunmuşdur.
Açılışından bəri teatrdan 200-dən çox erməni və xarici bəstəkarlara məxsus müxtəlif opera və baletlər qoyulmuşdur. Teatrın truppası 20-dən artıq ölkədə çıxış etmişdir.
Entrapment sindromu
Entrapment sindromu və ya dizaltı arteriyasının kompression sindromu, baldırın qan təchizatının dizaltı arteriyanın ətraf toxuma, xüsusilə əzələ toxumaları ilə bitişməsi nəticəsində sıxılması və ya kompressiyası nəticəsində pozulması. Bu cür davamlı sıxılma və ya kompressiyonlar müvafiq arteriyanın divarının zədələnməsinə, tromblaşmasına, mənfəz daralmasına gətirib çıxara bilir. Əsas simptomları işemiya əlamətlərindən: müvafiq nahiyyədə ağrı, avazıma ibarətdir.
Entrapment sindromun adətən cavanlarda rast gəlinir və hər iki tərəfdə müşahidə olunur. Sakit vəziyyətdə əlamətsiz olduğundan müəyyən etmək o qədər də asan olmur. Sakit vəziyyətdə üzərində belə normal nəbzi əlləmək mümkündür. Sadə müayinə üsulu dopler/dopleks ultrasəs müayinəsi zamanı (gərginlik altında: topuq oynağı nahiyyəsindən bükülmə və açılma hərəkətləri icra etməklə) dizaltında nəbzin itməsinin müəyyən edilməsidir. Dəqiq diqanostikası üçün maqnit rezonans tomoqrafiya (gərginlik altında: topuq oynağı nahiyyəsindən bükülmə və açılma hərəkətləri icra etməklə) müayinəsi labüddür.
Xəstəliyin müalicəsi cərrahi yolla olub, dizaltı arteriyanın ətraf əzələlərlə bitişmələrdən azad edilməsindən (preparasiyasından) və yaxud dizin arxa səthindəki ikibaşlı baldır əzələsinin kompressiyaya səbəb olan strukturlarının kəsilib götürülməsindən ibarətdir.
Qərbi Koreya körfəzi
Qərbi Koreya körfəzi, Koreya körfəsi — Sarı dəniz akvatoriyasına aid olan körfəz olaraq Bohai körfəzindən Lyaodun yarımadası ilə ayrılır. Çin və Şimali Koreya sahillərini yuyur.
Körfəzin ərazisində dərinlik 50 m təşkil edir. sahilləri dayaz və sıldırımlı adalarda zəngindir. Axınlar gündəlik olur və 10 m/s təşkil edir.
Körfəzə Yaluçzyan çayı axır ki, bu çay Çin və Şimali Koreya arasında dövlət sərhəddi keçir. Çayın sol sahilində Çinin Lyonin vilayəti, sağ sahilində isə KXDR-sının Pxenan-Pukto vilayəti yerləşir. Əsas limanları Pampxo, Sniydju (Şimali Koreya), Daldun, Dalyan, Lyoyşun (Çin).
Dadaşkəndi (Bicar)
Dadaşkəndi — İranın Kürdüstan ostanı Bicar şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 253 nəfər yaşayır (60 ailə). Əhalisini azərbaycan türkləri təşkil edir.
Annabel Vallis
Annabel Fransis Vallis — ingilis aktrisa.
Həyatı
Vallis İngiltərənin Oksford şəhərində anadan olmuşdur. On səkkiz aylıq olanda ailəsi Portuqaliyanın Kaskais ərazisinə köçdü.
Anasının əmisi aktyor Riçard Harrisdir. Əmioğulları aktyor Yard Harris, Ceym Harris və rejissor Damian Harrisdir. Qardaşı Frensis Vallis isə rejissordur.
Şəxsi həyatı
Vallis 2015-ci ilin avqustundan 2017-ci ilin avqustuna qədər müğənni Kris Martin ilə münasibətdə idi.
Annabel hal-hazırda 2018-ci ilin aprelindən bəri aktyor Kris Payn ilə münasibətdədir.
Küleç məscidi
Küleç məscidi — Krım xanlığı dövründə inşa edilmiş bir məscid. Məsciddən yuxarıda, çürük su çayının vadisi üzərindəki
eyniadlı kənddə Əziz Əhməd əfəndinin türbəsi yerləşir. Məscidlə birlikdə mədrəsə də inşa edilmişdir. Məscid kompleksi haqqında ilk yazılı qeydlər 17-ci əsrə təsadüf edir, lakin tədqiqatçıların fikrincə, onun qurulma vaxtı daha erkən bir dövrə, ehtimal ki, 15-16-cı əsrlərə aid edilə bilər. Krımda Sovet hakimiyyəti qurulandan sonra məscid bağlandı və 1950-ci illərin əvvəllərində məscid kompleksi tamamilə dağıldı.
Memarlıq obyekti olaraq, 1920-ci illərdə memar və bərpaçı Boris Nikolayeviçin başçılıq etdiyi ekspedisiya tərəfindən araşdırılmışdır.
Bina 1950-ci illərə qədər qalsada, bundan sonra söküldü. Tədqiqat, çəkiliş, habelə onun ən qiymətli memarlıq və tarixi hissələrinin qorunub saxlanılması həyata keçirilmədi.
Məbəd kompleksinin tədqiqatları 1920-ci illərin sonlarında, sonralar Krım xan sarayının direktoru vəzifəsini icra etmiş tarixçi və etnoqraf Uesin Bodaninskinin başçılığı ilə aparıldı. Sənətşünas-bərpaçı B.N.Zasypkin Krım xanlığının qorunan tarixi və mədəni abidələrinin Moskvadan mütəxəssislər tərəfindən araşdırılmasına diqqət çəkməyi bacardı. 1937-1938-ci illərdə V. Bodaninsky və B. N. Zasypkin repressiya edildi və SSRİ dağılmayana qədər onların elmi irsi praktiki olaraq məlum olmadı.
Memarlığı
Məscidin memarlığı Krım xanlığının erkən memarlıq nümunələrinə uyğundur. Əsas bina plana uyğun bir formada kvadrat şəklindədir. Bura əvvəllər səkkizbucaqlı qurluş ilə dəstəklənən qurğuşun günbəz ilə taclanırdı. Divarlar xaricdən ümumi qalınlığı 0.8 ilə 1 metr arasında olan yüksək keyfiyyətli işlənmiş daşdan ibarət böyük bloklardan ibarət idi. Əsas salonda üzəri tağlı iki hissəli pəncərələr var idi. Giriş portalı əsas binanın yarısının hündürlüyündə idi, künclərində kiçik qalalar düzəldilmişdi. Giriş qrupunun sol tərəfində konusvari günbəzlə bəzədilmiş 25 metr hündürlüyə qədər bir kvadrat əsas ətarfında12 tərəfli minarə var idi. İçəridə Səlcuq motivləri ilə zəngin bir oyma mehrab yerləşirdi. Məscid, memarlıq baxımından XIV-XV əsrlərə aid Əski-Saray məscidinə bənzəyir.
Qalıqlar
Məscidin yerləşdiyi yerdən 650 metr cənub-şərqdə, 2134 nömrəli kurqanın yaxınlığında, Əhməd-Əfəndinin iddia edilən məzarının üstündə türbə yerləşirdi və hazırda 45.15374°N, 35.26211°Wnöqtəsində yerləşən qalıqları demək olar ki, qorunmur. Sahəyə baxış keçirilərkən bir sıra xırda söküntü daşları, kafel parçaları və şüşəli keramika tapıldı. Bu gün bu ərazi özəl bağlar və əkin sahələri ilə işğal edilmişdir.
NGC 3534A
NGC 3534A, Yeni Baş Kataloqda qeydə alınmış qalaktikadır. Göy üzündə Şir bürcü istiqamətində yerləşir. Sb tipli. tərəfindən ildə 38.1 sm (15 düymə) ölçülü  vasitəsilə kəşf edilmişdir.
Tatenda Tsumba
Tatenda Tsumba (12 noyabr 1991) — Zimbabveli sprinter. Tatenda Tsumba Zimbabveni 2016-cı ildə XXXI Yay Olimpiya Oyunlarında təmsil etdi. O, Pekində keçirilən 2015 Dünya Çempionatında 200 metr məsafəyə qaçışda iştirak etmiş və ilk mərhələdəcə məğlub olmuşdur.
Beynəlxalq turnirləri
== Şəxsi uğurları == Açıq Qapalı
Dünya iradə və təsəvvür kimi (əsər)
right|thumb|Genişləndirilmiş 1844-cü il nəşrin ad səhifəsi
Ümumi məlumat
Əsər birinci dəfə 1819-cu ildə çap olunmuşdur. Sonradan müəllif onun üzərində uzun illər ərzində (1819-1844) işləmişdir. Əsər dörd fəsildən, müəllifin öz təbirincə deyilsə, dörd kitabdan ibarətdir. Birinci fəsildə müəllifin idrak nəzəriyyəsi, ikinci fəsildə ontologiyası, üçüncü fəsildə estetikası, və nəhayət dördüncü fəsildə etikası şərh olunmuşdur.
Şopenhauerin öz idrak nəzəriyyəsinin şərhinə həsr etdiyi birinci fəsil "Dünya mənim təsəvvürümdür" sözləri ilə başlayır və belə bir müddəadan çıxış edir ki, idrak iradənin xidmətindədir.
Müəllifin ontologiyasının şərhinə həsr olunmuş olunmuş ikinci fəsilin əsas mənası ondan ibarətdir ki, dünya iradənin obyektivasiyasıdır.
Şopenhauerin estetikasının şərh olunduğu üçüncü fəsildə müəllif belə bir müddəadan çıxış edir ki, həqiqi incəsənət idrakın iradənin xidmətdə durmaqdan xilas olma məqamıdır.
Şopenhauerin öz etikasının şərhinə həsr etdiyi üçüncü fəsildə  həyata yönümlü iradənin təsdiqi və inkarı məqamları nəzərdən keçirilir.
Şopenhauerin “Dünya iradə və təsəvvür kimi” əsəri dünyanın bir çox dillərində dəfələrlə çap olunmuşdur. Əsər Azərbaycan dilinə Adil Əsədov tərəfindən tərcümə olunmuşdur.
Gülnarə Kərimova
Gülnərə İslam qızı Kərimova (Гульнора Исломовна Каримова, Gulnora Islomovna Karimova; ) — Özbəkistan Respublikasının prezidenti İslam Kərimovun qızı; Özbəkistanın İspaniyadakı səfiri (yanvar 2010 - iyul 2012)
Həyatı
Gülnarə Kərimova 1972-ci il iyulun 8-də Fərqanədə anadan olub. 1991-ci ildə tanış olduğu Əfqanıstandan olan etnik özbək və ABŞ vətəndaşı olan Mansur Maqsudla ailə qurub. 2001-ci ildə onların nikahı dağıldı. Boşanma prosesi iki il davam etdi. 1993-cü ildə bu nikahdan oğlu İslam, 1999-cu ildə qızı İman dünyaya gəlib.
Həbsi
21 avqust 2015-ci il tarixindən etibarən həbs olunaraq mühakimə edilib. Onun barəsində həm ölkədən xaricdə, həm də ölkənin özündə pul tələb etmə və pulların yuyulması ittihamları ilə cinayət işləri qaldırılıb. Kərimova Daşkənd vilayətindəki Zangiata Qadınlar Koloniyasında saxlanılır. Həbsdə olarkən Gülnarə Kərimova hazırkı Prezident Şövkət Mirziyayevə açıq məktubla müraciət edib. G.Kərimova məktubunda ailəsindən müsadirə edilən 1,2 milyard dollarlıq sərvətin hələ də dövlətin büdcəsinə keçmədiyini bildirib. O hazırda ailəsinin əlində qalan yeganə vəsaitin İsveçrədəki dondurulmuş hesab olduğunu qeyd edib. Mərhum Prezidentin qızı ona qarşı açılan cinayət işinin qapadılması qarşılığında bu hesabdakı 686 milyon dollardan imtina etməyə hazır olduğunu bəyan edib. 2019-cu ilin avqustunda Özbəkistanın Baş Prokurorluğu G.Kərimovaya qarşı yeni cinayət işlərinin başlandığını elan edib. O, ölkənin maraqlarına zidd müqavilə bağlamaqda, dövlət vəsaitlərinin mənimsənilməsində və digər şəxslərin əmlakını xüsusilə böyük məbləğdə israf etməkdə ittiham olunur. 2020-ci ilin mart ayında Ali Məhkəmənin qərarına əsasən Gülnarə Kərimova 13 il dörd ay müddətinə azadlıqdan məhrum edib.
Taur Matan Ruak
2011-ci ildə ordudan ayrılaraq 2012-ci il prezident seçkilərində müstəqil namizəd olaraq iştirak etdi və 2012-ci ilin aprelində keçirilən səsvermənin ikinci turunda qalib gəldi.
Həyatı
Taur Matan Ruak və ordusu ertəsi gün Monte Lequmau bazasında yenidən toplaşdı və 22 noyabr 1978-ci ildə Matebian dağını ələ keçirdi. Komandir Nikolau Lobatu 1978-ci ilin dekabrında missiya əsnasında, 31 mart 1979-cu ildə İndoneziya Ordusu tərəfindən Vikeke bölgəsində əsir alındı. 23 gündən sonra qaçıb digər Falintil qüvvələrinə qoşuldu.
1981-ci ilin martında Falintil qərargah rəisinin köməkçisi təyin edildi, şərq sektorlarının və daha sonra mərkəzi sektorun əməliyyat komandanlığından məsul oldu. Taur Matan Ruak 1983-cü ilin mart ayında Şərq sektorundakı komando əməliyyatlarının strateji planlaşdırılmasından məsuliyyət daşımışdır. 1984–1986-cı illərdə briqada köçürüldü və Qərb sektorunda komando əməliyyatları üzrə hərbi müşavir olaraq xidmət etdi. 10 illik əməliyyat təcrübəsindən sonra Baş Qərargah rəisinin müavini vəzifəsinə yüksəldi. 1986-cı ildən Şərqi Timor boyunca bütün komando əməliyyatlarından məsul oldu.
1992-ci ilin noyabr ayında Baş komandan Şanana Qujmau Dilidə əsir götürüldü. Taur Matan Ruak Baş Qərargah rəisi vəzifəsinə yüksəldi. Ruak 11 mart 1998-ci ildə komandir Konis Santananın ölümündən sonra Falintil komandiri oldu. Şanana Qujmau Falintildən istefa etdi və Taur Matan Ruak Falintilin baş komandanı təyin edildi. 20 may 2002-ci ildə müstəqilliyin bərpasından ilə Silahlı Qüvvələrin rəisi oldu və 2009-cu ildə general-mayor rütbəsi aldı.
General Ruak İzabel da Kosta Ferreyra ilə evlidir.
Müstəqilliyin bərpasından sonra baş verənlər
Taur Matan Ruak 2006-cı ildə Şərqi Timor böhranında hökumət tərkibində idi. 2 oktyabr 2006-cı ildə Birləşmiş Millətlər Təşkilatının Müstəqil Xüsusi Araşdırma Komissiyası bir neçə şəxsin cinayət məsuliyyətinə cəlb edilməsi ilə bağlı bir sıra tövsiyələr verdi. Xüsusilə, Daxili İşlər Naziri Rocerio Lobatu, Müdafiə Naziri Roke Rodriges və Müdafiə Qüvvələrinin rəisi Taur Matan Ruakın böhran dövründə mülki şəxslərə silah ötürməkdə qanunsuz hərəkət etdikləri təsbit edildi.
Ruak 1 sentyabr 2011-ci ildə F-FDTL komandiri vəzifəsindən istefa verdi. O zaman prezidentliyə namizədliyini irəli sürməyi düşündüyü barədə fərziyyələr vardı. Ruak 2012-ci ildə seçkilərdə iştirakı ilə bağlı qərar verəcəyini söylədi.
O, 6 oktyabr 2011-ci ildə Prezident Joze Ramuş-Orta tərəfindən rəsmi olaraq istefaya göndərildi.
Prezident fəaliyyəti
17 nart və 16 aprel 2012-ci ildə Şərqi Timorda beş illik müddətə prezident seçilmək üçün prezident seçkilərində iştirak etdi. Prezident Joze Ramuş-Orta seçkilərdə namizəd olmaq üçün namizədliyini irəli sürəcəyini açıqladı. Seçkilərə "gənc demokratiya uğrunda" şüarı ilə qatıldı. Taur Matan Ruak ikinci turda Fransişku Quterrişi məğlubiyyətə uğratdı.
Taur Matan Ruak Şərqi Timorun müstəqilliyinin onuncu ildönümünü qeyd etdiyi zaman, 20 may 2012-ci ildə prezident olaraq and içdi.
I Maksimilian (Bavariya kürfürstü)
I Maksimilyan və ya Böyük Maksimilyan  — ilk Bavariya kürfürstü. Maksimilian yerli feodalların müstəqilliyini azaldaraq Bavariyada mütləqiyyətçi hakimiyyətin əsasını qoyan bacarıqlı bir monarx idi. Dindar bir katolik, əksislahatın aparıcı tərəfdarlarından biri və knyazların Katolik liqasının qurucusu idi. Otuzillik müharibədə o, Yuxarı Pfals bölgəsini, eləcə də Vittelsbax qohumu V Frederikin seçki ləyaqəti ilə əlaqəli olan Pfals kürfürstlüyünü fəth edə bildi. 1648-ci ildəki Vestfaliya sülhü onun kürfürstlüyünü təsdiq etdi. Yuxarı Pfals və Pfals kürfürstlüyü isə sonradan Frederikin varisi I Karl Lüdviqə qaytarıldı və beləliklə Maksimilian Müqəddəs Roma İmperiyasının səkkizinci kürfürstünə çevrildi.
İlk illəri
1594-cü ilin fevralında o, Praqadakı imperator sarayına, Romadakı papa sarayına, müxtəlif İtaliya sarayına və gələcək həyat yoldaşı Elizabetin sarayını ziyarət üçün Nensiyə getdi. Hugenot müharibələri səbəbindən Parisə gedə bilmədi.
Daxili siyasət
1597-ci ildə atasının istefası ilə Bavariya hersoqu oldu. Bu, tezliklə enerjili bir hökmdar olduğunu sübut etdi və məmurlar tərəfindən dəstəklənirdi. Tezliklə ölkədə köklü islahatlara başladı. Onun əsas məqsədi ölkəni Otuzillik Müharibədən əvvəlki dövrə qaytarmaq idi. Əsas vəzifə çoxlu borcu olan ölkəni borcdan çıxarmaq idi. Hakimiyyətə gəldiyi il atasının çox bahalı və prestijli layihəsi olan Münhendəki Müqəddəs Mixail kilsəsi tamamlandı. İslahat siyasətinə həm ilkin mütləqiyyət mənasında hersoq hakimiyyətin gücləndirilməsini nəzərdə tutan dövlətçilik, həm də iqtisadiyyat və cəmiyyət daxil idi. İqtisadiyyat sahəsində o, özünü erkən merkantilist modellərə yönəltdi.
Onun dövründə dövlət qulluqçularına və mühasibat uçotu sisteminə nəzarət gücləndirildi, artıq rəsmilər daha aşağı vəzifədə olanların işlərini tez-tez təftiş edirdilər. İnqolştadda olduğu kimi, şəhərlər üzərində nəzarət qismən icarə ofislərindən çıxarıldı və birbaşa mərkəzi hökumət tərəfindən həyata keçirildi, beləliklə administrasiya xərcləri azaldıldı. Dövlət torpaqlarından və reqaliyadan əldə edilən gəlir artırıldı. Dövlət büdcəsinə daxil olan gəlir əsasən inhisarların verilməsindən əldə edilirdi. Məsələn, buğda pivəsi monopoliyası quruldu. Duz istehsalı, gömrük rüsumları və aksizlər də xeyli gəlir verdi. Ticarətin ümumi təşviqi də var idi. Bir neçə il ərzində o, ölkəni daha möhkəm maliyyə vəziyyətinə salmağa müvəffəq oldu. Bu, ona genişmiqyaslı xarici siyasət üçün imkanlar verdi.
Dini siyasət
Maksimilianın dindarlığı siyasətinə nüfuz etmişdi və onun həyat tərzi də II Ferdinand kimi dindən güclü şəkildə təsirlənmişdi. Onun Müqəddəs Məryəm kultuna olan sədaqəti ölkədə də bu kultun güclənməsinə gətirib çıxarmışdı. 1616-cı ildə Münhen iqamətgahının qərb fasadına Hans Krumpperin nəhəng bürünc "Patrona Bavariae" heykəlini və 1638-ci ildə Münhenin Şrannenplatzında Məryəm heykəlini ucaltmışdı.
Maksimilian kilsəyə mütləqiyyətçi mənada təsir göstərməkdən və protestantlığı Bavariyadan qovmaqdan çəkinmədi. Beləliklə, Yuxarı Pfals ona təhvil verildikdə o, protestant sakinlərə din dəyişdirmək və mühacirət arasında seçim imkanı verdi. Yezuitlərin məsləhəti ilə Bavariyada kilsə polisi alayını qurdu. O, çoxsaylı fərmanlarla öz təbəələrini içki içməkdən, rəqs etməkdən və qumardan çəkinməyə, bazar ibadətlərində iştirak etməyə və müəyyən günlərdə ət qadağanına riayət etməyə məcbur edirdi. Onun 1616-cı il qanunlarına əsasən, ruhanilər öz xütbələrində insanlara verdikləri əxlaqi əmrlərə riayət etmək üçün məzəmmət etmələrini tələb edirdi. Onun sərt müddəalarına həmçinin nikahsız cütlüklərə qarşı cəzalar, fahişəlik və zinaya qarşı cəza tədbirləri daxildir; çoxlu zina qılıncla ölümlə cəzalandırıla bilərdi. Söyüş, lənət və küfr qəti qadağan edildi; hətta bir "kafir" onun əmri ilə edam edilmişdi.
O, Bavariyada və ətrafındakı yepiskop seçkilərində fəal iştirak edib. Məsələn, 1611-ci ildə o, Zalsburq arxiyepiskopu Volf Ditrix fon Raytenaunu Berxtesqaden knyaz-provostluğunu işğal etdikdən sonra vəzifəsindən istefa verməyə məcbur etmək üçün güc tətbiq etdi. O, kilsənin daxili işlərinə müdaxilə də edirdi, çünki o, eyni zamanda əksreformasiya və rekatolizasiyanın aparıcı fiqurlarından biri idi. Onun siyasətindəki katolik islahatının təşviqi bununla bağlı idi. Onun hakimiyyəti dövründə Yezuitlər, Kapuçinlər və başqaları kimi islahatçı ordenlər daha da gücləndirildi. Maksimilianın ətraf mühiti ona əhəmiyyətli bir intellektual təsir göstərən Yezuitlərdən güclü şəkildə bəhrələnirdi.
1601-ci ildə o, katolik və protestant dini xadimləri arasında Regensburq danışıqlarının təşəbbüskarı olmuşdu. Lakin artıq sərtləşmiş konfessional qarşıdurmalar fonunda bu, uğursuz olmuşdu. Sələfləri kimi, Maksimilian da yeparxiya idarələrini qohumlarla doldurmağa çalışırdı. Bu, Bavariya bölgəsindəki yeparxiyalara, həm də Almaniyanın şimal-qərbindəki yeparxiyalara aiddir. Məsələn, onun səyləri nəticəsində qardaşı Ferdinand Köln arxiyepiskopu olmuşdu. Yəni artıq Vittelsbax sülaləsinin əlində 3 kürfürstlük — Bavariya, Köln və Pfals var idi.
Xarici siyasəti
25 aprel 1606-cı ildə Bavariyadakı Azad İmperiya şəhəri Donauvyortun lüteran çoxluğu şəhərin katolik sakinlərinə şəhər üzərində öz konfessiyalarının simvollarını göstərmək üçün ənənəvi Markus yürüşü keçirməyi qadağan etdi. Beş rahibin başçılıq etdiyi katoliklər bayraqlarını göstərərək və ilahilər oxuyaraq şəhəri keçib yaxınlıqdakı Auseshaym kəndinə getmək istəyirdilər. Onlara Auqsburq sülhünün şərtləri ilə icazə verildi. Şəhər şurası isə onlara bayraqsız və mahnı oxumadan yenidən şəhərə daxil olmağa icazə verəcəyini dedi. Münaqişə əlbəyaxa dava ilə yekunlaşdı. Auqsburq yepiskopunun etirazından sonra Müqəddəs Romanın katolik imperatoru II Rudolf, katolik vətəndaşların hüquqlarının yenə pozulması halında şəhəri İmperiya qadağasına məruz qoymaqla hədələdi. Buna baxmayaraq, növbəti il oxşar anti-katolik vətəndaş itaətsizliyi hadisələri baş verdi və Markus yürüşünün iştirakçıları şəhərdən qovuldu. Nəticədə Rudolf şəhərə qadağa elan etdi və Maksimiliana qadağanı icra etməyi əmr etdi. Onun ordusu ilə qarşılaşan şəhər anında təslim oldu. İmperiya qanunlarına görə, intizam tədbirləri Bavariyanın katolik hersoqu tərəfindən deyil, Donauvyort kimi Şvabiya dairəsinin üzvü olan Vürtemberqin protestant hersoqu tərəfindən icra edilməli idi. Maksimilian Azad İmperator şəhərinin müstəqilliyinə beləliklə de-fakto son qoydu.
Katolik liqası
Maksimilianın bu hərəkətinə reaksiya olaraq Alman protestantları daha sonra 1608-ci ildə Protestant liqasını yaratmaq üçün birləşdilər. Buna cavab olaraq, Maksimilian 1609-cu ildə Katolik liqasının yaradılmasının təşəbbüskarı oldu. Liqanın sərkədəsi olaraq, o, orduya rəhbərlik edirdi və İohann fon Tillini liqanın generalı təyin etmişdi. Habsburqlarla dost olmağına baxmayaraq o, əslində Habsburq sülaləsinin rəhbərlik etmək niyyətində olduğu liqadan ixrac edilməsini istəyirdi və o, həmçinin liqanın Yulix varislik müharibəsinə müdaxiləsinə və Avstriyanın irsi torpaqlarındakı konfessiya qarışıqlığına qarşı çıxırdı. Bununla belə, 1610-cu ildə o, Ferdinandın bu liqaya qəbul edilməsinə icazə verdi və 1619-cu ilin avqustunda Matveyin yerinə onun imperator seçilməsini dəstəklədi. Maksimilian getdikcə liqanı Bavariya xarici siyasətinin alətinə çevirdi və bu, Habsburqların inamsızlığına səbəb oldu. 1616-cı ildə o liqanı ləğv etmək məcburiyyətində qaldı. thumb|"Katolik liqasının yaradılması", Karl Teodor fon Pilotinin rəsm əsəri, 1870 Habsburqlarla qarşıdurma fonunda, V Frederikin Bohemiya üsyanı başlayanda o, liqanı imperatordan asılı olmayaraq yenidən təşkil etməyə hazır idi və səyləri üçün ona lazımi şəkildə kompensasiya verildi. Bu əsasda o, 8 oktyabr 1619-cu ildə Münhendə II Ferdinandla Liqa adına müqavilə bağladı və imperatoru dəstəkləmək üçün 30000 nəfərlik ordu topladı. Lakin bu qoşunlar liqanın və beləliklə də Maksimiliyanın nəzarəti altında qaldı. Bunun müqabilində Ferdinand müharibə xərclərinin ödənilməsini vəd etdi, əvvəlcə fəth edilmiş əraziləri girov olaraq təslim etməyə razılaşdı və nəhayət, Maksimiliana Pfals kürfürstlüyündəki seçici ləqayətinin Bavariyaya təhvil verilməsini və Yuxarı Pfalsın öz hakimiyyətinə daxil olmasını istədi. Maksimilianın təkcə şəxsi maraqlar deyil, həm də imperiyadakı status-kvonu saxlamaq istəyi sonrakı illərdə imperatoru dəstəkləməyə sövq etdi. Liqa qoşunları, Bohemiya üsyançılarına qoşulmuş Yuxarı Avstriyanın protestant zadəganlarını məğlub edib torpaqlarını fəth etdilər. Liqanın ordusu və imperiya qoşunları Bavariyanın rəhbərliyi altında, 8 noyabr 1620-ci ildə Praqa yaxınlığındakı Veysser Berqdə V Frederik rəhbərliyi altındakı çex protestantlarını məğlub etdi. Daha sonra Maksimilian çox səy göstərmədən Yuxarı Pfalsı ələ keçirdi. İspanların köməyi ilə o, Pfals kürfürstlüyünü işğal etdi. Maksimilian Pfals kitabxanasını Papa XV Qriqoriyə hədiyyə kimi göndərdi.
1623-cü ildə Regensburq məclisində ona köməyinə görə ömürlük kürfürst titulu vəd edildi. Yuxarı Pfals və Yuxarı Avstriyanı girov olaraq saxladı. 1623 və 1629-cu illər arasında fon Tillinin rəhbərliyi altındakı liqa ordusu və Albrext fon Vallenşteynin rəhbərlik etdiyi İmperiya ordusu demək olar ki, bütün Şimali Almaniyanı işğal etdi. Əvvəlcə Vallenşteynin imperiya ordusuna Liqanın subyekti kimi baxan Maksimilian, tezliklə onun böyüməsindən narahat oldu.
Maksimilian əsasən protestant olan Yuxarı Pfalsı yenidən katolikləşdirdi. 1628-ci ildə katoliklik yeganə məzhəb elan edildi. Habsburq ərazilərində olduğu kimi, yezuitlər rekatolizasiyanı aparıcıları idi. Prosedura Habsburq ərazilərində də oxşar idi. Müqavimət əsgərlər tərəfindən dayandırılırdı. Rekatolizasiya prosesi daha sonra 1675-ci ilə qədər tamamlandı. Maksimilian müharibənin sonuna qədər Reyn Pfalsında da oxşar şəkildə hərəkət etdi.
İmperatorun və Maksimilyanın rəhbərlik etdiyi liqanın ali gücü Mühlhauzendə reyxstaqında, protestant kürfürstlərin də Bavariyanın seçki ləyaqətini tanıdığı zaman aydın oldu. 1628-ci ildə ona rəsmi olaraq II Ferdinand tərəfindən Fridrixin əlindən alınmış kürfürstlüyü verildi. Bundan əlavə, o, Frederikdən ələ keçirilmiş Reynin sağ sahilindəki Yuxarı Pfals və Aşağı Pfals ərazilərini, habelə Habsburq Yuxarı Avstriyasını miras olaraq müharibə xərclərini ödəmək üçün aldı. 1626-cı il kəndli üsyanı təcrübəsindən sonra o, Yuxarı Avstriyadan imtina etdi.
Katolik liqasının uğuru 22 may 1629-cu il tarixli Lübek Sülhündə aydın oldu. Bu uğurun uzunmüddətli sülhə gətirib çıxarmaması həm də II Ferdinandın 1629-cu il martın 6-da restitusiya fərmanı verməsi ilə bağlı idi. Bu, 1555-ci il Auqsburq Dini Sülhündən sonra protestantlar tərəfindən ələ keçirilən bütün kilsə əmlakının, o cümlədən monastırlar, abbatlıqlar və knyaz-yepiskopluqların Almaniyada katolikliyi gücləndirmək, iqtisadi cəhətdən zəiflətmək məqsədi ilə Katolik kilsəsinə qaytarılmasını istəyirdi. Müharibənin davam etməsində qismən Maksimilian günahkar idi, çünki o, fərmanı açıq şəkildə alqışladı və 1630-cu ildə Reqensburq məclisində müzakirə edilən restitusiyanı kompromis formulası kimi qəti şəkildə rədd etdi, bu da sonradan protestant feodallar arasında həmrəyliyə və nəhayət, isveçlilərin müdaxiləsinə səbəb oldu.
İspaniya və Fransa ilə əlaqələr
Onun ispanlarla münasibəti onların Pfals məsələsindəki mövqeyinə və Niderlanddakı müharibədə Liqadan istifadə etməkdən imtina etdiyinə görə pisləşmişdi. Digər tərəfdən, o, kürfürstlük məsələsində Fransadan dəstək gözləyib və Fransaya qarşı mübarizədə ispanlara dəstək verməyəcəyinə söz vermişdi. Rişelye Maksimilyanı imperatora yaxın siyasətindən çəkindirməyə çalışırdı. Öz növbəsində, Maksimilian Rişelyenin anti-imperator və anti-imperiya siyasətinə son qoymağa və onu anti-protestant koalisiyasına daxil etməyə çalışırdı. thumb|345x345px|Maksimilian general geyimində
Neytrallıq siyasəti və məğlubiyyəti
Fransızların Maksimilianın kürfürstlüyünü tanımaq vədi və Yuxarı Pfalsın sahibliyi kimi müxtəlif amillər 1631-ci ilin mayında Maksimilianın Fransa ilə neytrallıq və yardım paktı bağladığı Fonteblü müqaviləsini imzalamasına səbəb oldu. II Ferdinandı siyasi cəhətdən təcrid etmək məqsədi ilə Rişelye, Maksimiliandan Katolik liqasının isveçli Qustav Adolfa qarşı özünü neytral elan etməsinə nail olmağa çalışdı. İsveçlilər liqanın imperatora tabelikdən ayrılmasını tələb etdikləri üçün Maksimilian razılaşmadı. Çox keçmədən Qustav Adolfun ard-arda qələbələri ilə yeni bir vəziyyət yarandı. Tillinin 17 sentyabr 1631-ci ildə Braytenfelddəki məğlubiyyətindən sonra Şimali Almaniyadakı katolik üstünlüyü çökdü. Maksimilian Fransanın vasitəçilik təklifinə cavab verdi. O, neytral hesab olunmaq üçün könülsüz olaraq imperatorla ittifaqı pozmağa hazır idi. Lakin bu uğursuzluqla nəticələndi, çünki Qustav Adolf onun üçün qəbuledilməz olan şərtlər qoydu. Rişelye üçün İsveçlə ittifaq daha vacib idi; o, Maksimilianı dəstəkləməyi dayandırdı və Fontenblü müqaviləsinin pozulmasına razı oldu.
Beləliklə Maksimilianın xarici siyasəti də iflasa uğradı. Tilli 1632-ci ildə Rain-am-Lex döyüşündə ölümcül yaralandı və nəticədə Bavariyanın böyük bir hissəsi isveçlilər tərəfindən işğal edildi. Maksimilian Münhendən qaçmalı oldu və Braunau-am-İnnə çəkildi. Mövqeyi zəiflədiyi üçün o, Vallenşteynə imperiya ordusunun komandanlığının yenidən verilməsinin qarşısını ala bilmədi. Maksimilian indi Vallenşteynin əleyhdarları olan ispanlarla daha sıx əlaqə qurdu. Kral IV Filipp ilk dəfə 1633-cü ildə Bavariyaya daimi elçi göndərdi. Liqa ordusu daha sonra mühasirəyə alınmış Braysax qalasına çataraq İspaniyaya kömək etdi. Nəticədə müdafiəsiz qalan Bavariyada Maksimilian 1633-cü ilin noyabrında Regensburqun isveçlilər tərəfindən fəth edilməsini qəbul etməli oldu. 1632-ci ildə Bavariya qoşunları tərəfindən zəbt etdiyi və qalaya çevrildiyi şəhəri itirdi. Vallenşteyn də Regensburqun itirilməsinin qarşısını almaq üçün ciddi heç nə etməmişdi. Bu təcrübələr nəticəsində Maksimilian yenidən Vallenşteyni vəzifəsindən uzaqlaşdırmağa çalışdı və eyni şeyi II Ferdinanddan da tələb etdi. Bütün bu təzyiqlər onun generalissimus vəzifəsindən imtina etmək qərarına səbəb oldu.
Son illəri
Vallenşteynin ölümündən və Macarıstan kralı Ferdinandın imperiya ordusunun yeni baş komandanı təyin edilməsindən sonra yeni baş komandanın niyyəti təkcə İspaniya ilə hərbi sahədə sıx əməkdaşlıq etmək deyil, həm də onun qohumu, İspaniyalı Kardinal-infant Ferdinand, həm də Bavariyalı dayısı və Liqanın qoşunlarına komandanlıq edən gələcək qaynı kürfürst Maksimilian ilə əlaqələri genişləndirmək idi. Bu uzaqgörən hərbi planlar 1634-cü ilin iyulunda isveçlilər tərəfindən işğal edilmiş Regensburq şəhərinin yenidən fəth edilməsinə və Vürtemberqdə ispan ordusu ilə əlaqə yaradılmasından sonra 1634-cü ilin sentyabrında Nördlingendə qələbəyə gətirib çıxardı. Nəticədə Almaniyanın cənubunda İsveçin mövqeyi sarsıldı. Amma bu həm də Fransanın açıq şəkildə müharibəyə girməsi demək idi.
Maksimilian 1635-ci ildə Praqa sülhü ilə nəticələnən və Saksoniya kürfürstlüyünü imperatoriyaya qaytaran sülh danışıqlarını alqışladı. Lazımi konfessional-siyasi güzəştlərə görə cavab verməmək üçün danışıqları imperiya tərəfinə buraxdı. Maksimilianın kürfürstlüyü və Yuxarı və Aşağı Pfalsa sahibliyi təsdiqləndi. Bununla belə, restitusiya fərmanı əsasən geri götürüldü və Maksimilian Katolik liqasını yenidən ləğv etməli oldu. Əvəzində ona yeni imperiya ordusunun bir hissəsi təyin edildi. Maksimilian praktikada bu orduya Bavariya ordusu kimi rəhbərlik edirdi, lakin onu maliyyələşdirməli idi.
Sonrakı dövrdə Bavariya qoşunları müxtəlif uğurlar qazandılar. Xüsusilə müharibənin son illərində onun qoşunları fransızlara qarşı mübarizədə fərqləndilər. Lakin hərbi əməliyyatlar getdikcə Bavariya sərhədinə yaxınlaşdı və 1645-ci ildə Alerhaym döyüşündən sonra fransızların irəliləyişini ancaq çətinliklə dəf etmək mümkün oldu. Maksimilian buna görə də əldə etdiyi şeylərdən və kürfürstlüyünü itirmədən ölkəsi üçün sülh istəyirdi. O, həmçinin dini məsələdə əlavə güzəştlərdən qaçmaq istəyirdi. O, Fransaya xeyli güzəştə getməyə hazır idi, məsələn, Elzas üzərində hökmranlıq məsələsində. Maksimilyanın Fransa ilə ayrıca müqavilə bağlamaq təhlükəsi fonunda 1646-cı ildə ərazi məsələsinə dair imperiya-fransız razılaşması əldə edildi. Fransa Bavariyanın kürfürstlüyü və Yuxarı Pfalsı saxlaması ilə razılaşdı. Bərpa edilmiş Pfals kürfürstlüyü üçün isə başqa bir əlac yolu tapılmalı idi.
Uzun müddətdən sonra 1646-cı ildə Bavariya yenidən müharibə meydanına çevrildi. Karl Qustav fon Vranqel və Turennin başçılığı altında İsveç-Fransız ordusunun yay kampaniyası Bavariyanı müharibəni davam etdirmək imkanlarından məhrum etmək, ölkənin ağır viran qalmasına səbəb olmaq məqsədi daşıyırdı. Yalnız 1646-cı il noyabrın sonunda talançı ordular artıq davam edən sülh danışıqlarını sürətləndirməyə ümid edən Fransanın naziri kardinal Jül Mazarinin əmri ilə Bavariyanı tərk etdilər. Bununla belə, imperator İspaniyasız atəşkəsə razılaşmağa hazır olmadığı üçün Maksimilian 1647-ci il martın 14-də Fransa və İsveçlə Ulm sülh müqaviləsini bağladı. Maksimilian tezliklə imperatorla barışdı və sentyabrın 7-də onunla Passau müqaviləsi bağladı. Maksimilian gözlənilmədən atəşkəs müqaviləsini ləğv etdi. Lakin ilkin uğurlardan sonra 1648-ci ilin yazında fransız və isveçlilərin Bavariyaya yenidən hücumunun qarşısını almaq mümkün olmadı. Maksimilian imperatoru Vestfaliya sülhü üçün danışıqlarda güzəştə getməyə çağırdı. Maksimilianın təzyiqi ilə imperator ispanların iştirakı olmadan belə sülh müqaviləsinə razılıq verdi. 5 oktyabr 1648-ci ildə İmperiya-Bavariya qoşunlarının uğur qazandığı Daxau yaxınlığında müharibənin son böyük döyüşü baş verdi. Vestfaliya sülhündə o, Yuxarı Pfalsı, simvolik vəzifə olan "baş mehmandarlığı" və kürfürstlüyü saxladı. Yeni Pfals kürfürstü I Karl Lüdviq beləliklə 8-ci kürfürst oldu. Müharibədən sonra Maksimilian ölkəsini yenidən qurmağa başladı. Bunun üçün maddi imkana malik olmaq üçün ordu tez bir zamanda buraxıldı. thumb|Münhendə Maksimilianın heykəli
Ölümü
Ömrünün sonlarına yaxın özünü demək olar ki, yalnız dinə həsr etmişdi. 27 sentyabr 1651-ci ildə İnqolştadtda dini ziyarətində vəfat etdi. Cəsədi parçalandı və sonra ayrıca basdırıldı: bağırsaqları İnqolştadtdakı Liebfrauenmünster kilsəsində xüsusi hazırlanmış məqbərədə, ürəyi Altöttinqdəki Lütf kapellasında və cəsədi Münhendəki Müqəddəs Mixail kilsəsində basdırıldı. Maksimilian nəinki yeni kürfürst Ferdinand Mariyaya müharibə borclarından azad olan dövlət xəzinəsini vəsiyyət etdi, həm də ölümündən bir müddət əvvəl ona öz əli ilə yazdığı (Xatırlatmalar və öyüd-nəsihətlər) adlı praktiki siyasətlə bağlı xatirələr və nəsihətlər kitabını verdi. Kral I Lüdviqin sifarişi ilə 1839-cu ildə Münhendəki Vittelsbaxerplatz meydanında Bertel Torvaldsenin layihəsi əsasında möhtəşəm atlı heykəl ucaldılmışdı.
Ailəsi
Maksimilian 6 fevral 1595-ci ildə Nensidə Lotaringiya hersoqu III Karlın qızı Elizabet (1574–1635) ilə evləndi. Evlilik uşaqsız qaldı. Həyat yoldaşı onun dindarlığını bölüşürdü.
15 iyul 1635-ci ildə hələ də övladı olmayan Maksimilian Vyanada yaşayan II Ferdinandın qızı Avstriyalı Mariya Anna ilə evləndi. Onların iki övladı oldu:
İstinadlar
<references group="" responsive="1">
İslamabad (Bicar)
İslamabad — İranın Kürdüstan ostanı Bicar şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 725 nəfər yaşayır (165 ailə). Əhalisini azərbaycan türkləri təşkil edir.
Fərmail Paşayev
thumb|330x330px|       Fərmail Paşayev Sabir oğlu Fərmail Sabir oğlu Paşayev — Gəncə Dövlət Kukla Teatrına direktoru (2018).
Həyatı
Fərmail Paşayev 1966-cı ildə anadan olub. 1990-cı ildə Azərbaycan Dövlət Mədəniyyət və İncəsənət Universitetinin rejissorluq ixtisasını bitirib. 1987-1991-ci illərdə Texniki Universitetin “Ülvi” rəqs kollektivinin rəhbəri olub. 1991-1998-ci illərdə  F.Əmirov adına Gəncə Dövlət Filarmoniyası “Göy göl” mahnı və rəqs ansamblında artist-rəqqas kimi çalışıb. 1998-ci ildə  Gəncə Dövlət Kukla Teatrında aktyor vəzifəsinə təyin olunub. 1999-cu ildə C.Məmmədquluzadənin “Poçt qutusu” eyni adlı hekayəsinə verdiyi quruluşdan sonra quruluşçu rejissor kimi fəaliyyət göstərib. 2000-ci ildə Gəncə Dövlət Kukla  teatrına baş rejissor təyin olunub. Peşəkar səhnədə xeyli sayda tamaşaya quruluş verib. Ə.Səmədlinin “Artıq tamah baş yarar”, ”Cırtdan”, R.Həsənlinin “Ağca və Sarıca”, M.Seyidzadənin “Büllur qəsr”, R,Əlizadənin “Keçəlin toyu”, ”Hamam,hamam içində”, F,Tarverdiyevin “Oğul Noğul”, Xalq nağılı “Şəngülüm,Şüngülüm, Məngülüm”, “Göyçək Fatma”, A.Əlizadə “Toya gecikən tülkü”, H.X.Andersenin “Qar Kraliça”, B.Zvinin “Taxta Kral”, A.S.Ekzüperinin “Balaca Şahzadə”, N.Gəncəvinin “Xeyir və  Şər”, A.S.Puşkinin “Qızıl balıq”, M.F.Axundzadənin “Müsyö Jordan və Dərviş Məstəli Şah”, “Xırs quldurbasan”, C.Rodarinni “Çippolino”, S.İbrahimlinin “Səlim və Sehirbaz” və s. bu kimi tamaşalardandır. Bir çox  Beynəlxalq festivalların iştirakçısı olub. 2018-ci ildə Gəncə Dövlət Kukla Teatrına direktor təyin olunub.
Quruluş verdiyi əsas tamaşalar
GƏNCƏ DÖVLƏT KUKLA TEATRI
Zaza Napoli
Vladimir Vladimiroviç Kazantsev (14 aprel 1973-cü ildə anadan olub, Yarovoye, SSRİ), daha çox Zaza Napoli səhnə adı ilə tanınan rus pop müğənnisi, artist və teleaparıcısıdır.
Bioqrafiya
Vladimir Kazantsev 14 aprel 1973-cü ildə Yarovoe şəhərində anadan olub. 1991-ci ildə Vladim kolleci bitirərək ibtidai sinif müəllimi diplomu aldı. Daha sonra məktəbdə ixtisasına uyğun çalışmağa başladı. Orada bir il işlədikdən sonra işini tərk edərək Şərqi Sibir Dövlət Mədəniyyət İnstitutunun teatr sənəti fakültəsinin teatr və kino aktyoru ixtisasına daxil oldu. Paytaxta köçməzdən əvvəl Ulan-Udedə yaşamış, yerli Dövlət Televiziya və Radio Verilişləri Şirkətində çalışmış, teatrda oynamış və rəsmi konsertlər vermişdir.
2004-cü ildən 2020-ci ilə qədər Tatyana Sumçenko ilə evli olub, boşanıb.
Yaradıcılığı
1997-ci ildə Moskvaya köçdü və 1998-ci ildə Cənnət quşları travesti teatrını təsis etdi. 2002-ci ildə "Buz dövrü" adlı kriminal filmdə, 2006-cı ildə isə Zaza Napoli obrazında "Gözəl doğulma" serialında rol alıb. Həmçinin "Lənətlənmiş Cənnət" trillerində və "Oyun Kralları" komediyasında və başqa filmlərdə çəkilib. 2007-ci ildə NTV kanalında teleaparıcı kimi fəaliyyətə başladı.
2017-ci ildə 22 trekdən ibarət "Sizin üçün …" adlı debüt albomunu buraxdı. O, "Nənələr", "Gəlin içək" və "Rəfiqə" adlı mahnılarına klip çəkdirdi. Elə həmin il o, 12 trekdən ibarət "Bu mümkündür …" adlı digər albomunu buraxdı. 2020-ci ildə "Məxməri cənnət", 2021-ci ildə isə yeni "Gülümsə" adlı albomu işıq üzü gördü.
ABŞ milli voleybol komandası
ABŞ milli voleybol komandası - ABŞ-ni beynəlxalq voleybol turnirlərində təmsil edən milli voleybol komandası.
Kərimkəndi (Bicar)
Kərimkəndi — İranın Kürdüstan ostanı Bicar şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 24 nəfər yaşayır (6 ailə). Əhalisini azərbaycan türkləri təşkil edir.
Zinniya
Bu cins Qettingen Tibb Universitetinin professoru İ.Q.Zinnin şərəfinə adlandırılmışdır.Cinsin Mərkəzi və Cənubi Amerikada bitən 15 növü vardır.Növlərdən bəzilərini açıq şəraitdə yetişdirirlər.Hazırda gülçülükdə yabanı növlərdən istifadə olunmur.Formalar,növarası hibridlər və sortlar yetişdirilir.Gülçülükdə gözəl zinniya (Z.elegans) çox geniş yayılmışdır.Bu bitkinin respublikamızda müxtəlif mədəni formaları və hibridləri vardır.Bütün növlər hündürlüyü,çiçəkləmə müddəti və hamaşçiçəklərin forması ilə fərqlənən qruplara bölünür.Z.elegans növünün aşağıdakı formaları məlumdur: georginçiçəkli,nəhəng kaktusçiçəkli,pumilya,skabiozaçiçəkli,superkaktusçiçəkli və fruvunder.Zinniya mart-may aylarında toxumla çoxaldılır.Böyüyən cücərtiləri şitil edib torflu dibçəklərə köçürürlər.Toxumlar əsas və iki yan zoğlarda yerləşir.
Növləri
[[SS 2 (* Zinnia acerosa (DC.) A.Gray
Kastr (rayon)
Kastr  — Fransanın Cənub-Pireney regionun rayonlarından biri. Departamenti — Tarn. Suprefektura — Kastr. Rayon əhalisi 2006-cı ildə 187 455 nəfər təşkil edirdi. Əhalinin sıxlığı — 62 nəf / km². Rayon sahəsi — 2195 km².
Dağlar qızı Reyhan (mahnı)
Dağlar qızı Reyhan — Azərbaycan xalq mahnısı. 1960-ci ildə mahnını ilk dəfə SSRİ xalq artisti Rəşid Behbudov ifa etmişdir.
Mahnının yaranma tarixçəsi
1918-ci il Mart soyqırımı zamanı erməni daşnakları azərbaycanlıların toyuna hücum edərək bəyi öldürürlər. Əslən Xaçmazdan olan Reyhan adlı gəlin isə qaçıb gizlənməyi bacarır. Sonradan dağlara çəkilən Reyhan başına dəstə yığaraq Qubada "Gəlinqaya" adlandırılan yerdə daşnakları darmadağın edir. 1928-ci ildə Reyhan həbs olunur, amma bolşeviklər tərəfindən güllələnməyə aparılan zaman o, xilas edilir. Reyhanın adı və soyadı dəyişdirilir. O, Krımdakı bir monastrda yerləşdirilir. Hansı monastra yerləşdirildiyi məlum deyildir.
Əslən Xaçmazın Padar kəndindəndir.
Haqqında
1959-cu ildə Azərbaycan bəstəkarı Fikrət Əmirov bu qəhrəman qıza həsr olunan "Dağlar qızı Reyhan" şerinə musiqi bəstələyir. Bir versiyaya görə mahnının sözləri şair Tələt Eyyubova məxsusdur. 1960-cı ildə mahnını ilk dəfə SSRİ xalq artisti  Rəşid Behbudov ifa etmişdir. Lakin bu mahnı SSRİ xalq artisti Zeynəb Xanlarovanın ifasında daha da məşhurlaşır.
Sözləri
I Dağlar qızı Reyhan, Reyhan Parlaq dan ulduzu Reyhan, Reyhan... Aləm sənə heyran, heyran, heyran ...
III Gözəllər gözəli Reyhan, Reyhan, Sevdamın əzəli Reyhan Reyhan, Aləm sənə heyran, heyran, heyran ...
IV Nə qəşəngsən, ay qız, Gül-çiçəksən, ay qız, Bir danəsən, ay qız, Dürdanəsən, ay qız...
V Zil qaradır gözün Reyhan, Reyhan, Baldan şirin sözün Reyhan, Reyhan. Aləm sənə heyran, heyran, heyran...
VI Nə qəşəngsən, ay qız, Gül-çiçəksən, ay qız, Bir danəsən, ay qız, Dürdanəsən, ay qız...
Məhəmmədabad (Bicar)
Məhəmmədabad — İranın Kürdüstan ostanı Bicar şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 77 nəfər yaşayır (17 ailə). Əhalisini azərbaycan türkləri təşkil edir.
NGC 1767
NGC 1767, Yeni Baş Kataloqda qeydə alınmış açıq ulduz topasıdır. Göy üzündə Qılıncbalığı bürcü istiqamətində yerləşir. OCL+EN tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Timi Zayk
Timi Zayk (26 aprel 2000) — Sloveniyalı tramplindən xizəklə tullanan.
Kontinental Kubok
2017-ci ilin sentyabr ayında Zayk Trondheymdə ilk dəfə çıxış etdiyi turnirdə üçüncü yeri qazandı və ilk dəfə podiuma qalxdı. O, çıxış etdiyi ikinci turnirdə qalib gəlmişdir.
Dünya Kuboku debütü
O, Dünya Kubokunda debütünü 2017-18 mövsümünün açılışında Vislada reallaşdırmışdır. O, fərdi yarışlarda təsnifat mərhələsində iştirak etmişdir.
Barbo dağı
Barbo dağı (Barbo piki, ) — Elsmir adasında yerləşən, Kanadanın Nunavut vilayətinin ən hündür zirvəsi. 2616 metr hündürlüyə malik zirvə həmcinin Kanada Arktik arxipelaqı nın və Arktika Kordilyerinin ən hündür zirvəsidir.
Zirvənin ilk fəthi 7 iyun 1967-cı ilə təsadüf edir. 1969-cu ildə isə antropoloq Masrius Barbonun ölümündən sonra zirvə onun şərəfinə adlandırılmağa başlanılmışdır.
Təcrübəli alpinist üçün dağa gediş çox mürəkkəb deyil, sadəcə zirvənin fəthi güclü küləklər və ağır iqlim şəraiti ilə mürəkkəbləşir.
Avanti çarlığı
Avanti çarlığı  — Mərkəzi Hindistanda, Malva yaylasında qədim dövlət. Müasir Madhya-Pradeş ştatının ərazisində mövcud olmuşdur. Paytaxtı Udcayn şəhəri olmuşdur. Bəzi salnamələrdə Mahişmati şəhəri də Avantinin paytaxtı adlanır. Alimlərə görə, Udcayn və Mahişmati şəhərləri Avantinin müxtəlif hissələrinin paytaxtları olması ehtimalı da mövcuddur. Buddizm dövründə Avanti dinin yayılması üçün bir mərkəzə çevrilmişdir. Buddist salnamələrində Avanti 16 mühüm dövlət arasında qeyd olunur. Avanti bir sıra qonşu əraziləri ilhaq edərək dörd əsas Şimali Hindistan əyalətindən birinə çevrilmişdir.
Avanti b.e. IV əsrdə Çandraqupta Maurya tərəfindən fəth edilmişdir.
Fuci
Fuci (富士山 Fuci-san) və ya Fuciyama "müqəddəs dağ") Yaponiyada yerləşən, hündurluyü 3777 metr olan yatmış vulkan. Burada həmçinin Yaponiyanın ən uca zirvəsi yerləşir. Bu sonuncu dəfə burada vulkan 1707-1708 illərə təsadüf etmişdir. Fuci dağı yaponların ən çox ziyarət etdiyi məkandır.
Ruben Avanesov
Həyatı
Avanesov 1922-ci ildə Moskva Universitetinin tarix-filologiya fakültəsinə daxil olmuşdur. Universiteti bitirdikdən sonra (1927) orta məktəbdə, fəhlə fakültəsində işləmişdir. 1932-ci ildə Moskva Şəhər Pedaqoji İnstitutunda rus dili kafedrasının müdiri vəzifəsinə işə başlamışdır. 1937-ci ildən Moskva Dövlət Universitetinin filologiya fakültəsinin professorudur.
Avanesov fonologiya, morfologiya, sintaksis və leksikologiya problemlərini öyrənmişdir. O, o vaxtkı gənc Moskva dilçilərinin çevrəsində formalaşmış fonoloji məktəbin ən fəal təbliğatçılarından biri idi. Alimin rus dialektologiyası sahəsində elmi fəaliyyəti müstəsna səmərəli olmuşdur. O, həm də qrammatik kimi tanınır. Avanesov rus ədəbi tələffüzü məsələlərinə çox diqqət yetirmiş, bu mövzuda dəfələrlə elmi məruzələrlə çıxış etmişdir ki, bu da sonralar onun "Rusca ədəbi tələffüz" monoqrafiyasının əsasını təşkil etmişdir. 1955-ci ildə Avanesovun redaktorluğu və Sergey Ojeqovun həmmüəllifliyi ilə "Rusca ədəbi vurğu və tələffüz" arayış lüğəti nəşr olunmuşdur və bu, rus dilində ilk orfoepik tipli leksikoqrafik nəşr olmuşdur. Sonralar Avanesovun redaktorluğu ilə rus dilinin orfoepik lüğətinin əsası olmuşdur. Lüğətdə normativ vurğu və tələffüz, həmçinin qrammatik formalar öz əksini tapmışdır.
Ay Tsin
Ay Tsin, əsl adı Tsyan Çjenxan — Çin şairi. O, vətənpərvərlik mövzusunda "Günə doğru" (1938), "Şimal" (1939), "Sübh xəbərləri" (1943), "Bahar" (1956), "Qayıdış nəğməsi" (1980) şeir və şeirlər toplularının, "Poeziya haqqında" (1940) kitabının müəllifidir. Ay Tsin sərbəst şeir nəzəriyyəsinə mühüm töhfə vermişdir.
Həyat və yaradıcılığı
Ay Tsin 27 mart 1910-cu ildə Tsin imperiyası ərazisində, Çjetszyan əyalətinin Çzinxua mahalında anadan olmuşdur. O, 1929-1932-ci illərdə Fransada təhsil almışdır. Tsin 1932-ci ildə Çinə qayıtdıqdan sonra "Homindan" partiyasına qarşı çıxmış və buna görə həbs olunmuşdur. O, 1935-ci ilə qədər həbsdə olmuşdur. Bu dövrdə Tsin şair kimi formalaşmışdır. 1936-cı ildə onun Çin kəndinin həyatına həsr olunmuş "Dayanxe" toplusu nəşr olunmuşdur.
Tsin Çin–Yaponiya müharibəsi illərində (1937–1945) vətənpərvərlik mövzusunda bənd və şeirlər yazmışdır: "Günə doğru" (1938), "Şimal" (1939), "İkinci dəfə öldü" (1939), "Məşəl" (1940), "Zoya" (1942), "Sübh xəbərləri" (1943) kolleksiyaları. O, 1949-cu ildə kommunist inqilabının qələbəsindən sonra sosializm quruculuğu, sülh uğrunda mübarizə, SSRİ ilə dostluq haqqında əsərlər yazmışdır: "Qələbə yolunda" (1950), "Şən fəryadı" (1953), "Yaqut ulduzlar" (1953), "Seçilmiş şeirlər" (1955), "Bahar" (1956). Tsin "Poeziya haqqında" (1940), "Yeni ədəbiyyat. Məqalələr toplusu" (1951) kitablarında əsas mövzunu nəzəriyyə məsələlərinə həsr etmişdir.
Çində sağçı ünsürlərə qarşı aparılan kampaniya zamanı Tsin mətbuatın hücumuna məruz qalmış və nüfuzdan düşmüşdür. O, 1958-1961-ci illərdə Mancuriyaya, oradan isə Sincana yerləşməyə göndərilmişdir. 1978-ci ilə qədər Çin hakimiyyəti Tsinin əsərlərinin nəşrini qadağan etmişdir. O, 1980-ci ildə "Qayıdış mahnısı" toplusunu ərsəyə gətirmişdir. Sərbəst şeir nəzəriyyəsi və praktikasına mühüm töhfə verən Ay Tsinin yaradıcılığında Emil Verxarn, Volt Vitmen, Vladimir Mayakovskinin təsiri olmuşdur.
Ay Tsin 1996-cı ildə Pekin şəhərində xəstəxanada vəfat etmişdir.
Dessau
Dessau Almaniyanın Saksoniya-Anhalt regionunda yerləşən bələdiyyədir. Sahəsi 182,81 km² olan Dessau bələdiyyəsində 30 iyun 2006-cı ilə görə 77.973 nəfər əhali yaşayır. Km² başına 427 nəfər düşür.
thumb|[[Bauhauz Dessau]]
Məmmədtağı Nağıyev
Həyatı
Məmmədtağı Nağıyev 1912-ci ildə Şamaxı şəhərində anadan olmuşdur. Atası boyaçı, anası evdar xanım olmuşdur. 1912-ci ildə ailəsi Göyçaya köçmüşdür. 1925-ci ildə Məmmədtağı Nağıyev burada 5-ci sinfi bitirərək pedaqoji texnikuma daxil olmuşdur. 1930-cu ildə texnikumu bitirdikdən sonra o Qaradağlı 7 illik məktəbinə göndərilmişdir. Məmmədtağı Nağıyev 1932-ci ildə isə Zərdab rayonunun Zərdab kəndində nümunəvi məktəbdə müəllim işləməyə başlamışdır. 1933-1934-cü illərdə isə Bakı şəhərindəki İstehlak Kooperasiyası İnstitutunda təhsil almışdır. Sağlamlıq səbəbi ilə təhsilini davam etdirə bilməyən Məmmədtağı Nağıyev Göyçaya qayıdır və Dövlət Bankının Göyçay Rayon şöbəsində mühasib işləməyə başlamışdır. 1937-ci ildə isə Dövlət Bankının İsmayıllı şöbəsinə rəis göndərilmişdir. Məmmədtağı Nağıyev 1939-cu ildə bank müdirlərinin Qorki şəhərində olan siyasi hazırlıq kursuna göndərilmişdir. 1940-cı ildə kursu qurtarandan sonra bu dəfə Dövlət Bankının Göyçay Rayon şöbəsinə rəhbərlik etməyə başlamışdır. 1948-1950-ci illərdə Məmmədtağı Nağıyev Azərbaycan Kommunist Partiyası Mərkəzi Komitəsinin 2 illik məktəbinin dinləyicisi olmuşdur.